Ըստ այդմ, տրամաբանությունը հուշում է, որ նրանք պետք է մտածեն՝ Պուտինի վերարտադրությունն ապահովելուց առաջ, թե որքան թանկ կարող են վճարել դրա համար: Չի բացառվում, որ հաշվարկն արված է հենց այդ տրամաբանությամբ, ինչի մասին խոսում են շատերը:Բայց, գուցե արժե իրավիճակը դիտարկել նաեւ հակառակ կողմից, եւ հավանական է, որ ստանանք բոլորովին այլ պատկեր՝ «Կրեմլի ցուցակը» փրկեց Պուտինին, այսինքն ԱՄՆ փրկեց Պուտինին՝ իր շրջապատից:Առաջին հայացքից դա կարող է տարօրինակ թվալ, եւ կարող է լինել կարծիք, որ գործնականում շրջապատն ունի Պուտինից փրկվելու կարիք, եւ ԱՄն փաստորեն ասում է՝ հեռացեք նրանից, ու կփրկվեք:Բայց, գործնականում պատկերացնենք մի վիճակ, երբ «հեռանում» են Պուտինից: Ու՞ր, ի՞նչ քանակությամբ, ինչպե՞ս: Աներկբա է, որ գործնականում անհնար է «զանգվածային արտագաղթը» եւ առավել եւս «զանգվածային հանձնումը»՝ Պուտինին հանձնելը: Խոսքը մոտ 200 անձանց մասին է, որոնք ունեն տարաբնույթ շահեր, եւ հենց Պուտինն է եղել նրանց միավորողը կամ նրանց հանգույցը, հետեւաբար գործնականում բոլորն են պատկերացնում, որ «հանձնել» նրան՝ նշանակում է քանդել ամեն ինչ:Ըստ այդմ, տարբերակը, երբ մոտ 200 մարդ կարող է գալ ընդհանուր հայտարարի եւ հավաքական «բանակցել» Պուտինին «հանձնելու» պայմանն Արեւմուտքի հետ, խիստ տեսական է: